CELEX: 22021D2216
Language: lt
Date: 1637884800000
Title: ES ir Jordanijos asociacijos tarybos sprendimas Nr. 2/2021 2021 m. lapkričio 26 d. kuriuo susitariama dėl ES ir Jordanijos partnerystės prioritetų galiojimo pratęsimo [2021/2216]

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 447/12
               
            
         ES IR JORDANIJOS ASOCIACIJOS TARYBOS SPRENDIMAS Nr. 2/2021
         2021 m. lapkričio 26 d.
         kuriuo susitariama dėl ES ir Jordanijos partnerystės prioritetų galiojimo pratęsimo [2021/2216]
         ES IR JORDANIJOS ASOCIACIJOS TARYBA,
         atsižvelgdama į Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Jordanijos Hašimitų Karalystės asociaciją,
         kadangi:
         
                     (1)
                  
                  
                     1997 m. lapkričio 24 d. buvo pasirašytas ir 2002 m. gegužės 1 d. įsigaliojo Europos ir Viduržemio jūros regiono valstybių susitarimas, steigiantis Europos Bendrijų bei jų valstybių narių ir Jordanijos asociaciją (1) (toliau – Susitarimas);
                  
               
                     (2)
                  
                  
                     pagal Susitarimo 91 straipsnį Asociacijos taryba turi įgaliojimus priimti atitinkamus sprendimus, kad būtų pasiekti Susitarimo tikslai;
                  
               
                     (3)
                  
                  
                     Susitarimo 101 straipsnyje teigiama, kad Šalys turi imtis visų bendrųjų ar specialiųjų priemonių, reikalingų savo įsipareigojimams pagal Susitarimą įvykdyti, ir turi užtikrinti, kad Susitarime nustatyti tikslai būtų pasiekti;
                  
               
                     (4)
                  
                  
                     savo Sprendimu Nr. 1/2016 (2) Asociacijos taryba susitarė dėl ES ir Jordanijos partnerystės prioritetų 2016–2018 m. laikotarpiui siekiant tvirtinti jų partnerystę, kuria remiamas ir stiprinamas Jordanijos atsparumas bei stabilumas, kartu siekiant atremti užsitęsusio konflikto Sirijoje poveikį;
                  
               
                     (5)
                  
                  
                     savo Sprendimu Nr. 1/2018 (3) Asociacijos taryba nusprendė pratęsti ES ir Jordanijos partnerystės prioritetų galiojimą iki 2020 m. gruodžio 31 d.;
                  
               
                     (6)
                  
                  
                     pasikeisdamos laiškais abi pusės susitarė, kad ES ir Jordanijos partnerystės prioritetų, kaip pagrindinio partnerystės stiprinimo dokumento, galiojimas turėtų būti pratęstas, kol bus priimti nauji atnaujinti partnerystės prioritetai;
                  
               
                     (7)
                  
                  
                     Asociacijos tarybos darbo tvarkos taisyklių 10 straipsnyje numatyta galimybė priimti sprendimus tarp posėdžių taikant rašytinę procedūrą, jeigu abi Šalys taip susitaria,
                  
               PRIĖMĖ ŠĮ SPRENDIMĄ:
         
            1 straipsnis
            Asociacijos taryba, taikydama rašytinę procedūrą, nusprendžia, kad ES ir Jordanijos partnerystės prioritetų, pridėtų prie jos Sprendimo Nr. 1/2016, galiojimas pratęsiamas, kol Asociacijos taryba priims naujus atnaujintus partnerystės prioritetus.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 26 d.
            
               
                  ES ir Jordanijos asociacijos tarybos vardu
               
               
                  Pirmininkas
               
               Ayman SAFADI
            
         
         
            (1)  OL L 129, 2002 5 15, p. 3.
         
            (2)  2016 m. gruodžio 19 d. ES ir Jordanijos asociacijos tarybos sprendimas Nr. 1/2016 dėl ES ir Jordanijos partnerystės prioritetų (OL L 355, 2016 12 24, p. 31).
         
            (3)  2018 m. gruodžio 12 d. ES ir Jordanijos asociacijos tarybos sprendimas Nr. 1/2018, kuriuo susitariama dėl ES ir Jordanijos partnerystės prioritetų taikymo pratęsimo dvejiems metams (OL L 8, 2019 1 10, p. 34).